Noteikumu projekts 23-TA-140
Izdrukāts 29.07.2026. 23.53 - 1.0 Redakcija
Noteikumu projekts 23-TA-140
Izdrukāts 29.07.2026. 23.53 - 1.0 Redakcija
Prakses organizācijas kārtība izglītības iestādēs
Izdoti saskaņā ar Profesionālās izglītības likuma 7.panta 4.punktu 
· 1. 1. Noteikumi nosaka prakses organizēšanas kārtību, tai skaitā prakses organizēšanai nepieciešamos dokumentus izglītības iestādēs, kas īsteno profesionālās izglītības programmas (turpmāk - izglītības iestādes).
·  
· 2. Šo noteikumu 8. punkts  neattiecas uz Iekšlietu ministrijas sistēmas iestāžu amatpersonām ar speciālajām dienesta pakāpēm, kas mācās Iekšlietu ministrijas sistēmas izglītības iestādēs, kā arī uz praktikantiem Ugunsdrošības un civilās aizsardzības koledžas profesionālās izglītības programmās, kuras tiek īstenotas pēc komersanta pasūtījuma.
· 3. Prakses organizēšanā piedalās izglītības iestāde, prakses vieta un praktikants.
·  
· 4. Prakses organizācijai nepieciešami šādi dokumenti (turpmāk – prakses dokumenti) elektroniskā vai papīra formā :
·  
· 4.1. prakses programma, kurā norāda prakses apjomu, sadalījumu pa gadiem, prakses mērķi, uzdevumus, sasniedzamos rezultātus un vērtēšanas kritērijus;
· 4.2. prakses dienasgrāmata, kurā norāda praktikanta vārdu, uzvārdu, kursu, grupu, prakses vietu un laiku, izglītības iestādes prakses vadītāja un prakses vietas prakses vadītāja vārdu, uzvārdu;
· 4.3. prakses vietas prakses vadītāja sagatavots praktikanta raksturojums, kurā norāda paktikanta attieksmi pret darbu, darba biedriem un profesionālo sagatavotību;
· 4.4. prakses pārskats, kurā norāda informāciju par prakses vietu, prakses laikā veiktajiem darbiem un prakses laikā iegūtajām zināšanām, prasmēm un iemaņām;
· 4.5. līgums par praksi starp praktikantu, izglītības iestādi un prakses vietu, kurā ietver prakses mērķi, uzdevumus, prakses norises plānojumu, prakses sasniegumu vērtēšanas kārtību, kā arī pušu pienākumus un atbildību.
· 5. Izglītības iestāde prakses organizēšanā veic šādas darbības:
·  
· 5.1. nodrošina praktikantu ar prakses vietu vai izvērtē un akceptē praktikanta izvēlētu prakses vietu;
·  
·  
· 5.2. iepazīstina praktikantu ar prakses mērķiem, sasniedzamajiem rezultātiem un vērtēšanas kritērijiem, kā arī ar viņa tiesībām un pienākumiem prakses laikā;
·  
· 5.3. ieceļ prakses vadītāju – izglītības iestādes darbinieku, kurš kontrolē prakses norisi un sniedz atbalstu praktikantam prakses laikā saskaņā ar izglītības iestādes apstiprināto prakses programmu;
·  
· 5.4. pēc prakses, pamatojoties uz praktikanta iesniegtajiem prakses dokumentiem un prakses aizstāvēšanas, novērtē praksi;
·  
· 5.5. nodrošina praktikanta apdrošināšanu pret nelaimes gadījumiem atbilstoši normatīvajiem aktiem par profesionālās izglītības iestāžu izglītojamo apdrošināšanu pret nelaimes gadījumiem mācību laikā.
·  
· 6. Praktikantam prakses organizēšanā ir šādi pienākumi: 
· 6.1. iepazīties ar prakses dokumentiem;
· 6.2. pirms prakses iepazīties ar iekšējās kārtības un darba aizsardzības prasībām prakses vietā un ievērot tās;
· 6.3. izpildīt prakses programmā noteiktos uzdevumus un ievērot prakses vadītāju izglītības iestādē un prakses vietā norādījumus;
· 6.4. izglītības iestādes noteiktajos termiņos aizpildīt prakses dienasgrāmatu un prakses pārskatu;
· 6.5. ievērot prakses vietas noteikumus attiecībā uz konfidencialitāti un komercnoslēpumu neizpaušanu;
· 6.6. ievērot normatīvajos aktos noteiktās fizisko personu datu aizsardzības prasības;
· 6.7. par attaisnotu prombūtni savlaicīgi paziņot prakses vietai un izglītības iestādei.
· 7. Prakses vieta prakses organizēšanai veic šādus pienākumus:
·  
· 7.1. nodrošina praktikantam prakses programmai, kā arī darba aizsardzības prasībām, ugunsdrošības un sanitāri higiēniskajām normām atbilstošu darba vietu;
· 7.2. norīko prakses vadītāju – atbilstošajā profesijā strādājošu prakses vietas pārstāvi, kurš nodrošina prakses norisi un apstiprina praktikanta ierakstus prakses dienasgrāmatā vai pārskatu;
· 7.3. nodrošina praktikanta apmācību darba aizsardzības jautājumos, tai skaitā ievadapmācību un instruktāžu prakses vietā, kā arī veic instruktāžu ugunsdrošībā un nodrošina praktikanta uzraudzību;
· 7.4. prakses noslēgumā novērtē praktikanta praksi un sniedz priekšlikumus praktikantam un izglītības iestādei mācību procesa pilnveidei.
· 8. Pirms prakses izglītības iestādes pārstāvis, prakses vietas pārstāvis un praktikants noslēdz trīspusēju līgumu par praksi, kurā nosaka izglītības iestādes, prakses vietas un praktikanta tiesības un pienākumus, prakses ilgumu un līguma izbeigšanas nosacījumus. Ja praktikants ir nepilngadīga persona, viņa vietā līgumu par praksi noslēdz praktikanta likumiskais pārstāvis.
· 9. Praktikants var noslēgt ar prakses vietu divpusēju līgumu par savstarpējo norēķinu kārtību.
·  

